《丁卯夏夜与友人携琴烹茗水月宫》
明代·麦而炫

水石幽寻快夙缘，相逢何意尽高贤。数杯清茗烹凉月，一曲流高弄晚烟。

学古几人能避世，谈空无地不参禅。不知当日陶元亮，何事攒眉向白莲。

作者简介：（?—1647）明广东高明人，字章闇。博学嗜古，长于书法，又善诗赋。崇祯四年进士。历上海、安肃知县。南明唐王时迁御史，起兵守高明，迎陈子壮入城。清兵至，城破被执，与子壮均不屈死。有《康山集》。